**Pranešimas apie parengtas reorganizavimo sąlygas ir būsimą reorganizavimą**

Pranešame, kad vadovaujantis Lietuvos Respublikos civilinio kodekso 2.96 straipsniu, 2.97 straipsnio 3 dalimi, 2.99 straipsnio 1 ir 2 dalimis, 2.101 ir 2.103 straipsniais, Lietuvos Respublikos vietos savivaldos įstatymo 6 straipsnio 8 punktu ir 15 straipsnio 2 dalies 16 punktu, Lietuvos Respublikos biudžetinių įstaigų įstatymo 24 straipsniu, Lietuvos Respublikos švietimo įstatymo 44 straipsnio 2 dalimi, Trakų rajono savivaldybės bendrojo ugdymo mokyklų tinklo pertvarkos 2022–2026 metų bendruoju planu, patvirtintu Trakų rajono savivaldybės tarybos 2022 m. kovo 31 d. sprendimu Nr. S1E-68 „Dėl Trakų rajono savivaldybės bendrojo ugdymo mokyklų tinklo pertvarkos 2022–2026 metų bendrojo plano patvirtinimo“ ir Trakų rajono savivaldybės tarybos 2024 m. kovo 28 d. sprendimu Nr. S1E-48 „Dėl Trakų rajono savivaldybės tarybos 2022 m. balandžio 28 d. sprendimo Nr. S1E--80 „Dėl sutikimo reorganizuoti biudžetines įstaigas” pakeitimo“ bei kitais teisės aktais buvo parengtas biudžetinės įstaigos Trakų r. Senųjų Trakų Andžejaus Stelmachovskio pagrindinės mokyklos

ir biudžetinės įstaigos Trakų gimnazijos reorganizavimo sąlygų aprašas.

Reorganizuojama įstaiga – biudžetinė įstaiga Trakų r. Senųjų Trakų Andžejaus Stelmachovskio pagrindinė mokykla, juridinio asmens kodas 190671594, juridinio asmens teisinė forma – biudžetinė įstaiga, buveinė: Trakų g. 39, Senieji Trakai, LT-21146 Trakų r. sav. Duomenys apie biudžetinę įstaigą Trakų r. Senųjų Trakų Andžejaus Stelmachovskio pagrindinę mokyklą (toliau – BĮ Trakų r. Senųjų Trakų Andžejaus Stelmachovskio pagrindinė mokykla) kaupiami ir saugomi Lietuvos Respublikos juridinių asmenų registre;

Reorganizavime dalyvaujanti įstaiga – biudžetinė įstaiga Trakų gimnazija, juridinio asmens kodas 290665350, juridinio asmens teisinė forma – biudžetinė įstaiga, buveinė: Birutės g. 44, Trakai, LT- 21117 Trakų r. sav. Duomenys apie biudžetinę įstaigą Trakų gimnaziją (toliau – BĮ Trakų gimnazija) kaupiami ir saugomi Lietuvos Respublikos juridinių asmenų registre;

Pagal parengtas reorganizavimo sąlygas reorganizavimas vykdomas prijungimo būdu, BĮ Trakų r. Senųjų Trakų Andžejaus Stelmachovskio pagrindinę mokyklą prijungiant prie BĮ Trakų gimnazijos.

BĮ Trakų gimnazija po reorganizavimo tęs savo veiklą tuo pačiu pavadinimu – biudžetinė įstaiga Trakų gimnazija. Trakų r. Senųjų Trakų Andžejaus Stelmachovskio pagrindinė mokykla po prijungimo prie Trakų gimnazijos, tampa Trakų gimnazijos teritoriniu struktūriniu padaliniu – skyriumi, kurio pavadinimas – Trakų gimnazijos Senųjų Trakų Andžejaus Stelmachovskio progimnazijos skyrius.

Nuo 2024 m. rugpjūčio 30 d. visos BĮ Trakų r. Senųjų Trakų Andžejaus Stelmachovskio pagrindinės mokyklos teisės ir pareigos pereina po reorganizavimo veiksiančiai BĮ Trakų gimnazijai.

Apie parengtas reorganizavimo sąlygas bus vieną kartą paskelbta viešai VĮ Registrų centro leidžiamame leidinyje „Juridinių asmenų vieši pranešimai“, įstaigų interneto svetainėse (<https://gimnazija.trakai.lm.lt/>, [www.trakai.lt](http://www.trakai.lt)).

Apie parengtas reorganizavimo sąlygas reorganizuojama BĮ Trakų r. Senųjų Trakų Andžejaus Stelmachovskio pagrindinė mokykla ir reorganizavime dalyvaujanti BĮ Trakų gimnazija raštu praneša visiems įstaigų kreditoriams.

Reorganizavimo sąlygos ir kiti reorganizavimo sąlygose bei teisės aktuose numatyti dokumentai ir informacija viešai skelbiami interneto svetainėse:, <https://gimnazija.trakai.lm.lt/>, [www.trakai.lt](http://www.trakai.lt).